Syv år for PET. Det er titlen på bogen, hvor tidligere PET-chef Jacob Scharf fortæller om sit arbejde i den hemmelige efterretningstjeneste.

Bogen skulle udkomme den 17. oktober. Men det må den ikke. Det afgjorde Københavns Byret i går.

Kilder bekræfter over for DR Nyheder, at People's Press fredag har fået et fogedforbud mod, at bogen kan udgives.

- Opmærksomheden henledes på, at retten har nedlagt et forbud over for dem og at kæreretten er fire uger, står der i kendelsen.

PET anmodede i sidste uge om at få hele bogen til godkendelse. Dette ville forlaget ikke acceptere.